UFC 245 fer fram um helgina þar sem þrír titilbardagar eru á dagskrá . Í 83. þætti Tappvarpsins hituðum við vel upp fyrir bardagakvöldið stóra . UFC 245 fer fram í Las Vegas um helgina þar sem þeir Colby Covington og Kamaru Usman mætast í aðalbardaga kvöldsins . Colby Covington hefur látið ýmis skrautleg ummæli falla á síðustu árum og gerðum við fávitagreiningu á hegðun hans á síðustu árum . Auk þess fórum við yfir helstu bardaga kvöldsins um helgina og spáðum í spilin . Eins og áður segir verða þrír titilbardagar á dagskrá um helgina . Kamaru Usman mætir Colby Covington um veltivigtartitilinn , Max Holloway mætir Alexander Volkanovski um fjaðurvigtartitilinn og Amanda Nunes mætir Germaine de Randamie um bantamvigtartitil kvenna .